rlitschk/wikidir huggingface dataset:
Wengen isch es Dorf im Bärneroberland. Äs ghört zur Talschaft Luterbrunne, wo näbe Wenge und Luterbrunne ou no Gimmelwald, Mürren und Iseflueh und Stächelberg drzue ghört. Ammerte und Trachsellouene si früecheri Sidlige im Talhindergrund, wo scho lang nümme bewohnt si. Wengen isch's gröschte Dorf ir Gmeind Luterbrunne und het ganzjährig öppe 1300 bis 1400 Iwohner, im Summer über 5000 und im Winter über 10'000 Bewohner. Me gseht dra, dass dr Turismus d'Houptinahmquelle vom Dorf isch. Zu Wenge ghört d'Jungfou, eine vo de schönschte Bärge vor Wält, und drmit ghört Wenge zum UNESCO Weltnaturerbe Jungfrau. Uf Wenge chunnt me am beschte mit em Zug. Me cha ou z'Fuess ufe go, aber d'Outo finde kei Schtrass.) D'Bahn fahrt vo Luterbrunne über Wenge bis zur chlyne Scheidegg. Wichtig z'Wenge isch s'Louberhornrenne vor FIS im Jänner, d'Mendelssohn-Musigwuche im Ougschte, die reformierti Chile vo 1953, wo unger Dänkmalschutz schteit u die eigeti Schuel mit öppe 80 Ching u 10 Lehrerinne und Lehrer. Ire Handschrift vo 1268 schteit "uf Wengen". Dr Name isch auso so wie-n-er hüt gschribe und usgschproche wird rächt alt. D'Pescht het Wenge 1669 erreicht und dr Turismus im 18. Jahrhundert. Sit 1893 chame uf Wenge mit em Zug fahre. Vorhär het me
Eimeldinge isch e Ort im Landchreis Lörrach. Zu de Gmeind ghöre usser Eimeldinge sälber keini andere Ortschafte. Eimeldinge litt wit im Südweste vo Dütschland, 2 Kilometer vo de französische und 10 Kilometer vo de schwyzer Gränze eweg. Nochberstädt sin im Norde Efringe-Chilche und Fischinge, im Oste Binze und im Süde Wyl am Rhy. Wahrschints hän scho d Römer und Kelte z Eimeldinge gsydelt. Sälli Anahm isch aber nit belegt. Im 4. und 5. Johrhundert sin d Alemanne ygwandert. Urkundlig erwähnt worre isch Eimeldinge zum erschte Mol im Johr 767 als Agimotingas, 1774 isch de Name Eymeltingen belegt. In de letschte 150 Johr hät mer Eimeldinge in Richtig Süde und Weste erwitert; älter isch aber de Eimeldinger Ortskern. Eimeldinge isch in re günschtige Lag an de Bahnlinie Basel-Karlsrüe. Zudem isch s Dorf an d A98 Wyl am Rhy - Stockach agschlosse; s fahre all Stund Regionalexpresszüg uff Offeburg und zum Badische Bahnhof vo Basel. Durch s Wohnagebott hät sich d Ywohnerzahl sit 1975 fast verdoppelt. Näbe de chlei- und mittelständische Betrieb hän sich in letschter Zit durch d Hilf vo de Gmeind no meh Undernämme agsydelt. Z Eimeldinge hät s e eigeni Grundschüel und zwei Chindergärte. S Eimeldinger Wappe zeigt in
Dr Azad (* 24. Novämber 1973 z Sanandadsch, Iran als Azad Azadpour) isch e kurdischstämmige dütsche Rapper us Frankfurt. Är isch e Mitglid vo der unterdesse ufglööste Gruppe Asiatic Warriors gsi. Spöter hed är mit em Moses P und synere 3P-Posse zämegschafft. Hütt isch är bekannt als ain vo de beschte Hardcore-Rapper us Dütschland und verdailt gärn Sytehib gege anderi Rapper wi dr Samy Deluxe oder dr Toni L. Inzwüsche hed de Azad es eigets Sublabel bi Universal übercho, Bozz Music. Det under Vertrag sind di folgende Künstler: Jonesmann (Rapper & Sänger) Chaker (Rapper) Jeyz (Rapper) Sezai (Rapper) STI (Produzent & Rapper) Martelli (Produzent) Brisk Fingaz (Produzent) m3 & Noyd (Produzänteteam) Zeme mit de Rapper Chaker, Jeyz und Sezai bildet de Azad d Crew "Warheit". Offesichtlich hend si im Sinn i nöchster Zit emol ires Debüt-Album "Kopfschuss" usezbringe. 2001 Leben 2003 Faust des Nordwestens 2004 Der Bozz 2005 One mit Kool Savas 2006 Game Over 2007 Blockschrift
Dr Kid Frost (* 31. Mai 1964 als Arturo Molina Jr.) - au bekannt als Frost - us Los Angeles isch ain vo de bekanntischte Chicano Rapper. Zersch hed si Etniziteet kai Rolle gschpilt, aber Afang vo de 90er Joor hed er - als erschte - aagfange, spanischi Wörter und Chicano-Slang in syni Rhymes yzflächte. Sini erschte Maxi-Singles sin no Electro Funk gsi; schpöter hed dr Kid Frost sich am Gangster Rap orientiert, allerdings eender party-orientiert und mit glägentlige Latin-Yflüss. Thump Records, e Blattefirma, wo sich unter anderem uf Old School Rap, Chicano Rap und Freestyle spezialisiert hed, hed zwai Greatest-Hits-Blatte usegää und schliesslig e neui CD vom Frost, "Welcome to Frost Angeles". Unterdesse isch är vo Low Profile Records gsignt worde. Syni nöischte CD sin uf Old West erschine. Frieni Maxi (12") Rough Cut (1984) (Electrobeat # 001) Terminator (1985) (Electrobeat # 005) Commando Rock Als KID FROST Hispanic Causing Panic (Virgin 1990) East Side Story (1992) Als FROST Smile now die later (Ruthless/Relativity 1995) When hell.a. freezes over (Ruthless/Relativity/Epic 1997) This was then this is now Vol.I (Celeb-entertainment 1999) This was then this is now Vol.II (Celeb-entertainment 2000) Still up in this $#*+! (Hit a lick/In the paint/Koch
Mìnschter (amtl. Munster (IPA (frz.): [mɛ̃stɛʀ]), dt. Münster (im Elsass)) ìsch e frànzeesche Gmein ìm Owerelsàss ìn dr Region Grand Est (bìs 2015 Region Elsàss). D Gmein ghert zem Kanton Wìnzene un zem Arrondissement Colmar-Ribeauvillé. S Stäedtel het siner Nàmme öi im typische Kas üss dr Region genn: im Meeschtrkas. Mìnschter lìgt ìm Härz vu de Vogese, ém Mìnschterdaal, s Tal vun dr Fecht. Oi d Elsässische Diefewene ìsch nìt witt, sällewääg sìn z Mìnschter viilsittige Aktivitäte meeglig. Anne 660 n. Chr. isch bi Mìnschter s St. Gregor-Gloschter grindet wore – Gloschter heißt uf Latiinisch monasterium un des dr Ürsprung vum Namme vu dr Stadt un vum Dal. Der Zämmefluss vu der beide Fächt hat em Dorf züe-n-ere gìnschtige Laag verholfe, vu doo oi der Name Monasteriolo Confluentis, wuu 673 zum erschte Mool erwähnt wìrd. Üss em Johr 747 ìsch der Name Monasterio Sancti Gregorii belegt, wuu oi em Mìnschterdaal zu sinem frieiere Name «Vallée Saint-Grégoire» verhulfe hat. Nooch der Grìndig vum Heilige Remische Riich vu ditscher Nation grìndet un Mìnschter ìsch zu sällem Riich kumme. Anne 1162 hat e Brand s ganz Dorf zersteert, oi 1466 ìsch rund d Hälfte dervuu eme Brand zum Opfer gfalle. E witterer schwäärer
Chicano Rap isch Rap vo Chicanos, d. h. Amerikaner mit mexikanische Wurzle. Dr erschti Chicano Rapper isch dr Kid Frost gsi. Cypress Hill hän zwor nume ai Mitglid, wo unter anderem mexikanischi Wurzle hed (dr Lead-Rapper B Real), si hän aber immer Chicano Slang benutzt und hän au anderi Chicano Rapper gförderet: d Delinquent Habits und Psycho Realm. Au dr kubanisch-amerikanischi Rapper Mellow Man Ace benutzt Chicano Slang. Tüpisch für dr Chicano Rap sin änglischi Täkscht mit spanische Wörter; mängmol nennt me das Spanglish. Es git aber au e baar rain spanischschproochigi Chicano-Rap-CDs; vo Akwid, Darkroom Familia und au vo Cypress Hill.
Finnisch (uff finnisch suomi, IPA: [’suɔmi]) isch d Amtssproch vo Finnland. Als finno-ugrischi Sproch hät s grammatikalischi, allerdings fast keini Vokabularverwandtheite mit em Úngarische. Di finnischi Grammatik und di meiste Finnische Wörter underscheide sich dytlig vo de andere Europäische Sproche, wyl Finnisch kei Indogermanischi Sproch isch. Wie Finnisch ghöre aber Estnisch und Úngarisch zu de Uralische Sproche; Finnisch- und Estnischsprochigi könne sich drum relativ güet verstoh. Finnisch und Úngarisch hän sich allerdings vor längerer Zit zu Finnische bzw. Ugrische Sproche entwickelt und underscheide sich sither so stark, dass e Finnischspræcher kei Úngarisch verstoh ka und anderschtrum. E baar Wörter sin allerdings immer no ähnlig, z. B. "Hand" (F: käsi, U: kéz), "goh" (F: mennä, U: menni) oder "Fisch" (F: kala, U: hal). Finnisch isch d Amtssproch vo Finnland (woby aber 6% vo de Ywohner dört Schwedisch als ihri Müetersproch alüege), usserdem isch in de benochberte Länder (vor allem z Schwede) als Minderheitssproch anerkännt (lüeg Infobox). D Sprächerzahl isch mit ca. 6 Millione relativ dief. Di finnischi Ussproch isch derre vom Dütsche zimli ähnlig. Wyl di finnischi Umschrift e Lutschrift isch, cha mer si relativ lycht erlerne. Alli Wörter werde uff Finnisch uff de erschte Silbe betont. Wenn zwei idäntischi Konsonante
Cypress Hill sin a HipHop-Gruppa us Los Angeles, wo 1988 gründt wora isch und bis 2005 wältwit eppa 16 Milliona Alba vakoft hot. Wo eana erschte CD usaku isch, hon Journalischte eana Musi als Mischung us Public Enemy und Beastie Boys beschriba. Bi uns bekannt wora isch dia Gruppa vor allem wegs eana Engagement für d Legalisierung vom Cannabiskonsum. Zwoa vo de urschprünglige Mitglider sin Latinos - dr B Real (Louis Freese, mit mexikanische und kubanische Wurzle) und dr Sen Dog (Senen Reyes, mit kubanische Wurzle, Brueder vom Mellow Man Ace). Da dritte, da DJ Muggs, isch Italoamerikaner. Da Nama Cypress Hill kummt vom Wohnort vo da Gründungsmitglieder, wo fasch alle in da Cypress Avenue in South Gate ufgwachsa sin. Dia Original-Bandmitglieder kummen us South Gate, Kalifornien. Eana erscht Uftritt hond se in Südkalifornien vor nam Publikum us Latinos khet. 1991 hond se an Vatrag mit Ruffhouse Records untaschrieba und sin damit üba‘s Label Columbia Records vatrieba wora. Scho eana erschtes Album Cypress Hill, wo 1991 ussaku isch, hot a große Fangemeinde gwunna, obwohls weda mainstream noch chartorientiert gsi isch. Dia Tracks vo deam Album sin vor allem im CollegeRadio und von Radiosendern im Großstädt gschpielt wora, und dia Platta
Der Pedro Lenz (* 8. März 1965 z Langetu) isch e Schwyzer Outor. Der Pedro Lenz het Muurer glehrt, speter d Matura nocheghout und ar Universität Bärn für’nes paar Semester Spanisch (syni Muetersprach) u Dütsch studiert. Im 2001 het är der Schritt gwagt, aus Vouzyt-Schriftstöuer z schaffe. Syni hochdütschen u bärndütsche Churzgschichte zeichne sech uus dür Originalität u Witz. Hüüffig chöme si derhär, wi we öpper us sym Läbe würd verzöue. Ir Bärner Tageszytig Der Bund schrybt er au Wuchen e Kolumne. Är schrybt o regumäßig im Satireblatt Näbuspauter. Der Pedro Lenz güut aus eine vo de wichtigste Schwyzer Poetry Slam-Performer. 2008 het er töugnoh a de Chlagefurter Literaturtäg. Im glyche Johr het är der Literaturprys vom Kanton Bärn gwunne. Der Lenz isch mit der Schouspilere und Färnsehmoderatorin Rahel Grunder ghürote; zäme hei s zwöi Ching. D Familie wont z Oute. Literaturprys vor schwyzerischen Arbeiterbüudigszäntrale, 1994 Literaturstipändium vor Stadt Bärn z Glasgow, 2005 Chlykunstprys «Goldener Biberfladen Appezell», 2005 Kulturprys vor Stadt Langetu, 2005 Literaturprys vom Kanton Bärn, 2008 Gwünner vo verschidnige Poetry Slams D Romanverfüumig Der Goalie bin ig unger der Regii vo der Sabine Boss und Mitwürkig vom Pedro Lenz säuber het im 2014 der Schwyzer Füumprys gwunne. Der
47.7622222222227.8358333333333527Koordinate: 47° 45′ 44″ N, 7° 50′ 9″ O Elbeschwand isch e ehemoligi Gmei in Bade-Württeberg (Dütschland) un ghört zum Landkreis Lörrach. Die ehemolig Gmei ghört sit em 1. Jänner 2009 zue dr neije Gmei Chleis Wiisedal mit Hauptort Dägernau, wo uss em gliichnammige Gmeiverwaltigsverband hervorgange isch. D Umwandlig vum Gmeiverwaltigsverband in e Verbandsgmei isch us finanzieller Not erfolgt. Elbeschwand litt im Naturapark Südschwarzwald im Dal vo de Chleine Wyse zwüsche 500 und 1000 Meter über em Meer. D Gmeind gränzt im Norde an Bürchau, im Oste an Fröhnd, im Süde an Zell, im Südweste an Tegernau und im Weste an Raich. 72 Prozänt vo de Elbeschwander Flächi sin Wald. D Gmeind wird in d Dörfer Elbeschwand (Hinder- und Vorderdorf), Holl und Langesee und d Hüser Buck. Usserdem ligt d Wiestig Gebinbach in de Gmarkig. Elbeschwand isch im Johr 1278 in re Schenkigsurkunde vom Kloster St. Blasie zum erschte Mol erwähnt worre. S Kloster isch de Grundherr bis zu de Säkularisierig im Johr 1806. Langesee isch 1934 ygmeindet worre, Holl hät sällemols scho zu Langesee ghört. S git z Elbeschwand kei Schüel. Grund- und Hauptschüel sin z Tegernau näbedra, Realschüel und Gymnasium z Schopfe oder Lörrach. Commons: Elbenschwand – Sammlig
D Beastie Boys sin e Hip-Hop-Trio us Brooklyn, New York gsii. Di drey 'Boys' sin dr MCA (Adam Yauch), dr Mike D (Michael Diamond) und dr Ad Rock (Adam Horovitz) gsii. Nach em Tod vom Adam Yauch im Mai 2012 hed sich d Band ufglöst. Iri erschti LP isch in Zämenarbet mit em Rick Rubin und z. T. Run DMC entschtande. Das hed drzue gfiert, das "Licensed to Ill" (1986) so vil Heavy Metal Samples wi kai anderi Rap-LP zu däre Zyt gha hed. Aagfange hän d Beastie Boys als Punk-Gruppe; dr Rock-Yfluss isch also e ganz natürligi Sach gsi. Uf irer zwaite LP, "Paul's Boutique", broduziert gröschtedails vo de Dust Brothers, hets zwoor weniger Rock-Yflüss druf gha, aber drfür gilt die LP allgemain als Sampling-Gsamtkunschtwärk. Uf "Check your Head" hets Live-Inschtrumänt druf und au wider me Rock-Yflüss - zu däre Zyt hän au immer mee anderi Bands aagfange, Rock und HipHop z vermische, was letschtlig zum ene neue Stil names Rapcore gfiert hed. Au iri Punk-Wurzle hän d Beastie Boys scho bald wider entdeckt ("Sabotage", "Heart Attack Man"), und uf "Hello Nasty" hän si sich sogar mit brasilianischer Musig versuecht. "To the 5 Boroughs" schliesslig isch wider wi "Paul's
Fröhnd [IPA: fʀø:nd] isch e Gmeind im Landchreis Lörrach in Bade-Württeberg, Dütschland. S isch Mitglyd vom Gmeindeverwaltigsverband Schönau im Schwarzwald. Fröhnd litt im Wiesedal uff 500 bis 1200 Meter im Naturapark Südschwarzwald. Nochbergmeinde sin Schönau im Schwarzwald, Wembach und Tunau im Norde, Präg-Herreschwand (Todtnau) im Oste, Häg-Ehrsberg und Zell im Wiesedal im Süde und Elbeschwand und Bürchau im Weste. Zu Fröhnd ghöre d Wyler Hinderholz, Hof, Itteschwand, Kastel, Künaburg, Nyderhepschinge, Oberhepschinge, Stutz und Vorderholz und d Hüser Kastler und Künabergermiehli. Im Gmeindegebiet liige d Wiestige Bursdal, Hungerberg, Danne und Mittelholz. Fröhnd isch e Zämmefassig vo nün Wyler und zwei Einzelhüser. De Name vo de Gsamtgmeind isch vo de alte Landschaftsbezeichnig Froehnde hergleitet worre. De Grundherr „uff de Fröhnde“ isch s Chloster St. Blasie gsi; sällem isch au d Grichtbarkeit understande. Mit de Säkularisierig vom Kloster 1806 isch s Gebiet zum Großherzogtum Bade cho, wo sällemols neu gschaffe worre isch. Ergebnis vo dr Landdagswahle sit 2006: 1 2006: WASG, sit 2011: Die Linke Z Fröhnd git s kei Kindergarte und kei Schüel. Grund- und Hauptschieler gönn z Schönau im Schwarzwald uff d Schüel, dört hät s au e Gymnasium. Di nächsti Realschüel isch z Zell. Commons: Fröhnd – Sammlig vo Multimediadateie
Tunau [IPA: 'tu:naʊ] isch e Gmeind im Landchreis Lörrach, Bade-Württeberg, Dütschland und e Mitglyd vom Gmeindeverwaltigsverband Schönau im Schwarzwald. Tunau litt am Rand vom Wysedal im Naturapark Südschwarzwald uff 580 bis 1163 Meter Höchi. Nochbergmeinde sin Utzefäld im Norde und Schönau im Schwarzwald im Oste, Weste und Süde. Züe de Gmeind Tunau ghöre s Dorf Tunau, de Wyler Bischmatt und de Zinke Michelrütte. Tunau isch 1320 zum erschte Mol urkundlig erwähnt worre. Sällemols isch es Eigedum vom Kloster St. Blasie gsi, wo s Vorkomme vo Silber hät nütze wölle. Ergebnis vo dr Landdagswahle sit 2006: 1 2006: WASG, sit 2011: Die Linke Z Tunau git s weder e Kindergarte no e Schüel. Grund- und Hauptschüel sowie s Gymnasium sin z Schönau im Schwarzwald. Di nächsti Realschüel isch z Zell im Wysedal. Commons: Tunau – Sammlig vo Multimediadateie Gmeindeverwaltigsverband Schönau Statistisches Landesamt Baden-Württemberg – Bevölkerung nach Nationalität und Geschlecht am 31. Dezember 2022 (CSV-Datei). Statistisches Landesamt Baden-Württemberg: Landtagswahl (Memento vom 7. Juli 2019 im Internet Archive) Normdate: GND: 7836173-4
Makale sin e türkischs HipHop-Duo vo Basel. D Mitglider sin dr Casus (* 13.11.1983; si Pseudonym bedütet 'Spion') und dr Cesaret (* am 16.4.1982 als Evren Sakariya; si Pseudonym bedütet 'Muet'). Noch irem erschte Uffdritt uf dr Compilation "Dar Beïda 04" hän si ir Début-Album mit em Name "Kingztanbul" usebrocht. Das isch di erschti türkischschpoochigi HipHop-CD us dr Schwyz. Broduziert isch si vor allem vom Makale und em Pat Jabbar worde. 2002 Kingztanbul (Barraka El Farnatshi) http://www.makale.ch/ Offizielli Site
D Comic cha me als Mischig us Romaan und bildender Kunscht definiere. Es sind Bildergschichte mit churze Tegscht i de einzelne Bildli. Als erschte Comic gilt The Yellow Kid vom R. F. Outcault. Zu de Vorläufer vo de Comics ghöred d' Bildergschichte vom Wilhelm Busch und em Gänfer Rodolphe Toepffer. Am Aafang sind die Bildergschichte humorvoll gsi; drum haissed si «Comics». Scho gly sind au anderi, nöd humoristischi Comics entschtande, zum Bischpil "Prince Valiant" (uf Düütsch: «Prinz Eisenherz») vom Hal Foster, d' Science Fiction Serí "Buck Rogers" und de erschti Superhelde-Comic, "Superman". I de 60er Jahr sind d' Comics schliesslich au als Medium für Erwachseni wichtiger worde, mit de fumetti neri z Italie, de Barbarella vom Jean-Claude Forest z Frankrych und de Underground Comix i de USA. De Comic isch de gängig Begriff för di sequenzielli Kunscht. Im Comic isch e Folg vo Bilder ufgreiht, wo zäme en Vorgang beschribe oder e Gschicht verzelle. I de Regel sind d Bildli zeichnet und werdet mit Text komentiert und meischtens mit wörtlicher Red vo de zeichnete Figuure kombiniert. I de Comic-Kunscht öberlaped sich Literatur und bildendi Kunscht. Me cha s als e eigeni Kunschtform aluege. De Begriff Comic (urschprüngli Comix) leitet sich
S Rätoromanisch isch e romanischi Sprooch, wo im Kanton Graubünde, em sognannte „Romanischbünde“ (rm. il Grischun romontsch), gschwätzt wird. Es isch syt 1938 di vierti offizielli Nationalsprooch vo de Schwyz. In de Schwyzer Volchzäälig vo 2000 isch es für 35'095 Mensche die Sprooch gsi, „wo si am beschte hen chönne“. Insgsamt hen öbe 60'000 Lüt aagee, dass si in de Familie oder im Alldaag Romanisch schwätze. Es isch demit mit öbe 0,5 % die Amtssprooch vo de Schwyz, wo em wenigschte Sprecher het. Im wytere Sinn meint mer mit Rätoromanisch au die romanische Sprooche, wo im Nordoschte vo Italie gschwätzt werde (Furlanisch un Dolomiteladinisch), sich aber dütlich vo de norditalienische Dialäkt unterscheide. Es isch hüt no umstritte, ob die Sprooche e engi Verwandtschaft mit em Bündnerromanische hen (Questione Ladina). D Eigebezeichnig vo de Sprecher isch je nooch Dialäkt Romontsch (im Surselvische), Rumauntsch (im Putèr) oder Rumantsch (im Vallader un Surmiran). Für d Engadiner Idiom Putèr und Vallader gits au d Bezeichnig ladin. Im Dütsche schwätzt mer allgemein vo „Romanisch“ oder „Rätoromanisch“. Au in de Schwyzer Bundesverfassig schrybt mer vo „Rätoromanisch“. In de romanische Sproochwüsseschaft werde die Begriff au bruucht, aber mangmool meint mer mit Rätoromanisch au e Sproochfamilie, wo au
Dr Joann Sfar (* 28. August 1971 z Nizza, Frankrych) isch e französische Comic-Zaichner und Täggschter. Är isch bekannt für syni fantastische und autobiografische Comics. Är schafft au mit andere Künschtler zäme, unter anderem mit em Lewis Trondheim, em José-Luis Munuera und em Emmanuel Guibert. Si bis jeetz erfolgrychschti Serí isch "Le chat du rabbin". Dr erschti Band isch vor kurzem au uf Dütsch übersetzt worden isch. Dr Sfar losst sich vo sine sefardische und aschkenasische Wurzle beîflusse; unter syne liebschte Comic-Zaichner und Täggschter sin dr Hugo Pratt, André Franquin und dr Fred. Donjon Donjon Parade (Joann Sfar/Manu Larcenet) Die Potamoks (Joann Sfar/José Luis Munuera) Merlin (Joann Sfar/José Luis Munuera) Die Katze des Rabbiners Professor Bell (Joann Sfar, ab em 3. Band: Joann Sfar/Tanquerelle) Schwarze Oliven (Originaltitel: Les Olives Noires, Joann Sfar/Emmanuel Guibert, bis jetz 1 Band in dütscher Übersetzig) Die kleine Welt des Golem Klezmer Pascin Nit in dütscher Sproch verfüegbar: Socrate, le demi-chien (Joann Sfar/Christophe Blain) Sardine de l'espace (Emmanuel Guibert/Joann Sfar) Le Minuscule Mousquetaire Petit Vampire Grand Vampire Carnets (Harmonica, Ukulele, Piano, Parapluie, Caravan, Greffier, Maharajah, Croisette) 2010: Gainsbourg (Vie héroïque) 2011: Le Chat du rabbin 2004 Max-und-Moritz-Priis als "Bester Szenarist" bim Internationale Comic-Salon Erlangen 2011: César
D Gemination (zu latynisch gemināre 'vertopple' vo geminī 'Zwillinge') bezeichnet längi Konsonante. Z underscheiden isch zwüsche der Gemination ir Ussprach u der Konsonantebuechstabe-Verdoppelig ir Orthographie, wo je nach Sprach e Gemination ir Ussprach cha bedüten oder o nid. Wi anderni germanischi Sprache kennt zwar di hochdütschi Orthographie vertoppleti Konsonantebuechstabe, aber kener geminierte Konsonanten ir Ussprach. Der Buechstaben <m> i Wörter wi ich käme bezeichnet genau der glych Lut wi der Buechstaben <mm> i Wörter wi ich kämme, nämlech der nid geminiert Lut [m], u ds glyche gilt für alli andere Paar vo eifachem u vertoppletem Konsonantebuechstabe wi <b>/<bb>, <f>/<ff>, <p>/<pp>, <z>/<tz> etc. Di einzigi Usnahm isch der Buechstabe 
 i Wörter wi sie reisen, wo'nen andere Lut bezeichnet als der Buechstabe <ss> i Wörter wi sie rissen oder sie reissen. Öb e Konsonantebuechstab im Hochdütschen eifach oder vertopplet gschriben isch, bezeichnet ke Veränderig ir Ussprach vo däm Konsonant, sondern e Veränderig ir Ussprach vom Vokal. Der glych Konsonant, wo nach emne länge Vokal wi im Wort ich käme eifach gschribe wird, wird nach emne churze Vokal wi im Wort ich kämme topplet gschribe. Historisch gseh hei vertoppleti Konsonantebuechstäben ursprünglech längi Konsonante bezeichnet. Wi ds Nöuhochdütschen isch entstande, sy aber di
47.5711111111117.7477777777778291Koordinate: 47° 34′ 16″ N, 7° 44′ 52″ O Degerfälde, amtlig Degerfelden, isch einer vo de Ortsdeil vo Badisch-Rhyfälde z Bade-Württeberg, Dütschland. De Ortsdeil erstreckt sich uff 9,9 Quadratkilometer Flächi, litt nordwestlig vo de Rhyfälder Chernstadt und westlig vo Nollinge. Südlig devo litt Herte. Durch Degerfälde fiehre d B316, wo s Dorf mit Rhyfälde und Lörrach verbindet, d B34 in Richtig Grenzach bzw. Erzinge und d L143. D A98 verlauft am Dorf vorby. Die erschte menschliche Besydelige gönn bis in d Jungsteizit zruck. De Hagebacher Hof, wo zum Dorf dezüe ghört, isch de Überrest von re Sydlig uss em Johr 800, usserdem hät mer e Burgruine uss em 10. Johrhundert (Fliehburg) gfunde. 1281 isch Degerfälde als Tegervelt erwähnt worre, uss de folgende Zit hät s no meh Erwähnige. D Bäch, wo durefließe, hän de Bau vo Miehle ermöglicht (erschti Erwähnig von re Miehli: 1370), wo jetz aber nümmi brucht werre. Bis 1806 hät de Ort zu de Herrschaft Rhyfälde ghört. Im Johr 1810 hät mer d Sydlig Geitlikon zwüsche Degerfälde und Eichsle uffdeilt. Am 1. Januar 1972 isch Degerfälde uff Badisch-Rhyfälde ygmeindet worre. S Wappe vo Degerfälde zeigt e vor allem wiße Adler mit rote Fieß und rotem Schnabel uff
Holland isch geografisch Holland, e Region im Nordweschte vo de Niderland Holland, en volkstümliche Begriff för de Staat Niderland Grafschaft Holland, e Grofschaft (10. bis 16. Johrhundert) Königrych Holland, e Rych uss em 19. Johrhundert (1806–1810) verschydeni Ort im Vereinigte Königrych, de USA und Pole de Namme vo diverse Persone e U-Boot vo de änglische Marine, vgl. Holland 1 e Album vo de Beach Boys, vgl. Holland (Album)
47.58757.7983333333333363Koordinate: 47° 35′ 15″ N, 7° 47′ 54″ O Charsau isch einer vo de Ortsdeil vo Badisch-Rhyfälde im Landchreis Lörrach, Bade-Württeberg, Dütschland. Charsau erstreckt sich südöstlig vo Meisele und westlig vo Riedmatt uff re Flächi vo 8.61 Quadratkilometer.. D K6336 chunnt vo Undermeisele her, verlauft durch s Dorf dure und verbindet s mit de Bügener Stroß in de Rhyfälder Chernstadt. Noch Herte isch Charsau de zweitgröscht Ortsdeil vo Rhyfälde. S Wappe vo Charsau zeigt e goldige Bienekorb uff hellblauem Grund. S isch eso 1904 bschlosse worre und wyst uff de Fliß und d Sorgfalt vo de Charsauer Ywohner hy. Karsau isch 1249 als Karlesouwe zum erschte Mol erwähnt worre. Sit 1246 hät s Dorf zämme mit Riedmatt zu Büge ghört, wo sällemols e Dütschordenskommende gsi isch. S hät drum de Grundherre vom Schloss Büge ghört bis es mit sällem zämme zum Großherzog vo Bade cho isch. Am 1. Januar 1975 isch Karsau uff Rhyfälde ygmeindet worre. Internetufftritt Ortsverwaltig Archivierte Kopie. Archiviert vom Original am 11. Oktober 2014; abgruefen am 13. September 2008. www.ngw.nl. Archiviert vom Original am 13. Juli 2007; abgruefen am 13. September 2008. www.gutes-vom-dinkelberg.de